钦定古今图书集成/明伦汇编/氏族典/第065卷 > 《郑樵通志》 > 以国为氏〈古帝王氏〉
## 钦定古今图书集成/明伦汇编/氏族典/第065卷 > 《郑樵通志》 > 以国为氏〈古帝王氏〉

虞氏，姚姓。舜之建国也，舜以天下授禹，禹封舜之子
商均于虞城，为诸侯。后世国绝，以国为氏。又周太王
之子太伯之弟仲雍，是为虞仲，嗣太伯之后于句。吴。
武王克商，封舜之后胡公满于陈，封虞仲之庶孙于
虞城，以为虞仲后。虞仲国于吴，其支庶封于此，故亦
谓之“西吴。”此姬姓之虞也。今陜州平陆县东北六十
里，有故虞城，在僖五年，晋灭之，子孙亦以国氏。